ધવને પણ આ મેચમાં ૨૦ રન બનાવવાની સાથે ટી-૨૦ ઇન્ટરનેશનલમાં હજાર રન પૂર્ણ કર્યા હતા. તે ભારત તરફથી આ સિદ્ધિ મેળવનાર છઠ્ઠો બેટ્સમેન બન્યો હતો. ધવને ૪૨ મેચની ૪૨ ઇનિંગમાં ૧,૦૨૩ રન બનાવ્યા હતા. આ મેચમાં ધવન ૨૮ રને રમતમાં હતો ત્યારે જીવતદાન મળ્યું હતું. મેચની નવમી ઓવરના પ્રથમ બોલે ધવને હવામાં શોટ ફટકાર્યો હતો જે બાઉન્ડરી પર ઉભેલા કીમો પૌલે ડ્રોપ કર્યો હતો અને બોલ બાઉન્ડરીની બહાર જતાં ધવનને ચોગ્ગો મળ્યો હતો. તે પછી તે પોતાના ખાતામાં વધુ ૧૫ રન ઉમેર્યા બાદ આઉટ થયો હતો.